stanford-oval/wikipedia huggingface dataset:
M/S Finnstar

| M/S Finnstar |
| --- | --- |
 M/S Finnstar Helsingissä.
Tyyppi:  Matkustajarahtilaiva
Nykyinen reitti:  Helsinki – Travemünde
Lippuvaltio:   Suomi
Kotipaikka:  Maarianhamina
IMO-numero:  9319442
MMSI-numero:  230981000
Tunnuskirjaimet:  OJMH
Omistaja:  Finnlines
Rakennustelakka:  Fincantieri Cantieri Navali Italiani S.p.A, Castellammare di Stabia, Italia
Rakennusnumero:  6123
Kölinlasku:  1. helmikuuta 2005
Vesillelasku:  1. elokuuta 2005
Luovutettu:  heinäkuu 2006
Tekniset tiedot
Pituus:  218,8 m
Leveys:  30,5 m
Syväys:  7 m
Bruttovetoisuus (GT):  45 923
Koneisto:  4 × Wärtsilä 9L46D -dieselmoottoria
Koneteho:  48 000 kW
Nopeus:  46,3 km/h
Nopeus:  25 kn
Hyttejä:  500
Lastikapasiteetti:  4 216 m
Sisaralukset:  M/S Finnmaid M/S Finnlady M/S Finnswan M/S Europalink
Lähteet:  
M/S Finnstar (IMO 9319442) on ensimmäisenä valmistunut alus Finnlinesin Fincantierilta, Italiasta tilaamasta viiden aluksen sarjasta. Alus liikennöi linjalla Helsinki–Travemünde. Laiva on rakennettu Fincantierin Castellammare di Stabian telakalla ja on tyypiltään ro-ro/matkustaja-alus. Kuollutta painoa aluksella on 9 653 tonnia. Finnstar on rekisteröity Suomen lipun alle ja sen kotisatama on Maarianhamina. Aluksen ensimmäisenä  päällikkönä (2006–2012) toimi Jukka Tapiovaara.
Finnstarin sisaralukset ovat M/S Finnlady, M/S Finnmaid, M/S Finnswan ja M/S Europalink.
Alus

Finnstar on luokkansa suurimpia laivoja maailmassa ja se noudattaa sekä Euroopan että kansainvälistä uusinta turvallisuus- ja ympäristötasoa. Matka-aika Helsingin ja Travemünden välillä on 27 tuntia ja laivalla noudatetaan Suomen aikaa. Varustamo on investoinut laivaan 115 miljoonaa euroa.
Alus > Hytit

Finnstarilla ja sen neljällä sisaraluksella on Suomen ja Saksan välisen laivaliikenteen suurin hyttivalikoima: yhdeksän hyttiluokkaa. Hyttien koko vaihtelee 10 m²:stä 38 m²:iin. Hytit ovat laivalla kolmella kannella.
Alus > Vapaa-ajan vietto

Promenadikannella eli ylimmällä matkustajakannella sijaitsevat muun muassa Aere-, Acqua- ja Terra-nimiset kokoustilat, kaksi poreallasta, saunat, kuntosali, ravintola, kaksi baaria, aurinkokansi ja Sailor’s Shop -myymälä. Lisäksi aluksen yhdeksännellä kannella sijaitsevat rekankuljettajille tarkoitetut sauna, poreallas sekä Trucker’s Lounge -oleskelutila. Lisäksi lapsille ja nuorille on  pelikonsoleita sekä lapsille oma leikkipaikka. Laivalla on myös Pafin rahapelejä.
Käyttöhistoria

1. helmikuuta 2005 aluksen köli laskettiin ja 1. elokuuta alus laskettiin vesille. Rakentamisen aikana, marraskuussa 2005 laivassa sattui pieni tulipalo, mutta se saatiin nopeasti sammutettua. Alus luovutettiin Finnlinesille heinäkuussa 2006 (alkuperäisen suunnitelman mukaan se olisi pitänyt luovuttaa vuonna 2005). Luovutuksen viivästyttyä yli puoli vuotta, peri Finnlines Fincantieriltä sopimussakkoja. Summaa ei kuitenkaan kerrottu julkisuuteen. 27. heinäkuuta Finnstar rekisteröitiin Ruotsin lipun alle, mutta jo seuraavana päivänä se palautui takaisin Suomen lipun alle. 6. elokuuta alus aloitti liikennöinnin nykyisellä reitillään, Travemünden ja Helsingin välillä. Vuoden 2014 lokakuussa aluksen kotisatama vaihdettiin Maarianhaminaan. Samalla alukselle saatiin rahapeliautomaatit takaisin.
Kuvia

Finnstar Helsingissä.
Finnstar lähdössä ensimmäistä kertaa Travemündesta kohti Helsinkiä.
Trucker’s Lounge.
Irtoperiä aluksen kannella.
Osa Finnstarin komentosiltaa.
Pelastusrengas.
Aiheesta muualla

M/S Finnstar Finnlinesin verkkosivuilla
Fakta om Fartyg – M/S Finnstar faktaomfartyg.se. Arkistoitu 31.7.2012. Viitattu 4.5.2007. (ruotsiksi)
Finnlines
| --- | --- |
Nykyiset alukset:  M/S Europalink • M/S Finnbreeze • M/S Finnclipper • M/S Finneco I • M/S Finneco II • M/S Finneco III • M/S Finnfellow • M/S Finnhawk • M/S Finnkraft • M/S Finnlady • M/S Finnmaid • M/S Finnmaster • M/S Finnmerchant • M/S Finnmill • M/S Finnpartner • M/S Finnpulp • M/S Finnsea • M/S Finnsirius • M/S Finnsky • M/S Finnstar • M/S Finnsun • M/S Finntide • M/S Finntrader • M/S Finnwave • M/S Finnswan
Entiset alukset:  M/S Translubeca • M/S Agi • M/S Mago • M/S Princesa Marissa • M/S Claudia • M/S Mermaid II • M/S Fellow • M/S Sancak • M/S Palm Beach Princess • M/S Golden Princess • M/S Wasa Queen • GTS Finnjet • M/S Bravaden • M/S Eurocargo Africa • M/S MN Eider • M/S Merchant • M/S Seaterns • M/S Etel • M/S Borden • M/S Baltijsk • M/S Kaduna • M/S Envoy • M/S Tor Botnia • M/S Baltic Eager • M/S Polaris • M/S Tor Finlandia • M/S Antares • M/S Birka Transporter • M/S Finnhansa • M/S Global Carrier • M/S Global Freighter • M/S Runner • M/S Vasaland
Tilatut alukset:  M/S Finncanopus
Mare Dibaba

| Mitalit | Mitalit | Mitalit |  |
| --- | --- | --- | --- |
|  Dibaba vuoden 2014 Bostonin maratonilla  |  Dibaba vuoden 2014 Bostonin maratonilla  |  Dibaba vuoden 2014 Bostonin maratonilla  |  |
Maa:  Etiopia
Naisten yleisurheilu
|  Olympialaiset  |  Olympialaiset  |  Olympialaiset  |  |
|  Pronssia | Rio 2016 | maraton |  |
| MM-kilpailut  | MM-kilpailut  | MM-kilpailut  |  |
|  Kultaa | Peking 2015 | maraton |  |
| Afrikan kisat  | Afrikan kisat  | Afrikan kisat  |  |
|  Kultaa | Maputo 2011 | puolimaraton |  |
Mare Dibaba (sundaksi ዲባባ ማሬ, s. 20. lokakuuta 1989) on etiopialainen kestävyysjuoksija, joka kilpailee pääosin maratonilla. Dibaba on 151 senttimetriä pitkä ja painaa 38 kilogrammaa.
Hän ei tiettävästi ole sukua olympiavoittaja Tirunesh Dibaballe.
Dibaba voitti kultaa maratonilta vuoden 2015 MM-kilpailuista Pekingistä ajalla 2.27.35. Hän oli mukana myös vuoden 2012 kesäolympialaisissa Lontoossa sijoittuen sijalle 22. Vuoden 2011 Afrikan kisoista Dibaba voitti kultaa puolimaratonilta. Vuoden 2016 kesäolympialaisista Rio de Janeirosta Dibaba saavutti pronssia maratonilta ajalla 2.24.30. Lontoon MM-kilpailuissa 2017 hän oli maratonilla kahdeksas.
Dibaba voitti Chicagon maratonin 2014 sekä Xiamenin maratonin 2014 ja 2015.
Dibaba siirtyi vuonna 2009 edustamaan Azerbaidžania ja muutti nimensä muotoon Mare Ibrahimova, mutta palasi pian takaisin Etiopiaan, sillä hän oli liian vanha kilpailemaan alle 20-vuotiaiden EM-kilpailuissa.
Ennätykset

| Laji | Tulos | Paikka | Päivä |
| --- | --- | --- | --- |
| Maraton | 2.19.52 2.19.52 | Dubai Xiamen | 27. tammikuuta 2012 3. tammikuuta 2015 |
| Puolimaraton | 1.07.13 | Ra’s al-Khaima | 19. helmikuuta 2010 |
Mantronix: The Album

| The Album Mantronix |
| --- | --- | --- |

Studioalbumin tiedot
 Äänitetty : New York, Yhdysvallat
 Julkaistu: 4. toukokuuta 1985 (alkuperäinen)   7. helmikuuta 2006 (Britannian uudelleenjulkaisu)   12. helmikuuta 2008 (Double-CD deluxe edition)
 Tuottaja(t): Kurtis el Khaleel (Mantronik)   Touré Embden (MC Tee)
 Tyylilaji: hip hop (old school hip hop), elektro
 Kesto: 37.18
 Levy-yhtiö: Sleeping Bag
Mantronixin muut julkaisut
|   | The Album 1985 | Music Madness 1986 |
The Album on yhdysvaltalaisen hip hop -yhtyeen Mantronixin esikoisalbumi, joka julkaistiin vuonna 1985. Albumi julkaistiin levy-yhtiöllä Sleeping Bag Records.
Kappaleet

Bassline (Kurtis Mantronik, MC Tee) – 5:26
Needle to the Groove (Mantronik, MC Tee) – 3:41
Mega-Mix (Mantronik, MC Tee) – 5:35
Hardcore Hip-Hop (Mantronik, MC Tee) – 6:18
Ladies (Mantronik, MC Tee) – 6:55
Get Stupid Fresh Part I (Mantronik, MC Tee) – 3:52
Fresh Is the Word (Mantronik, MC Tee) – 5:31
Kappaleet > Bonuskappaleet

Helmikuussa 2006 Virgin / EMI julkaisi albumin uudelleen Yhdistyneessä kuningaskunnassa viidellä bonuskappaleella ja uudella kansikuvalla:
Ladies (Revived)
Bassline (Stretched)
Hardcore Hip Hop (NME Mix)
Ladies (Dub)
Ladies (Instrumental)
Kappaleet > Double-CD deluxe edition -painoksen bonuskappaleet

Helmikuussa 2008 Traffic Entertainment Group julkaisi kaksois-CD-painoksen albumista, nimeltään yksinkertaisesti Mantronix ylimääräisellä CD:llä ja uudella kansikuvalla:
Bassline (Club Version)
Needle to the Groove (12″ Version)
Fresh is the Word (12″ Version)
Ladies (UK Remix)
Bassline (Radio Version)
Bassline (12″ Version)
Needle to the Groove (Alternate Version)
Jamming on the Groove
Needle to the Groove (Live)
Ladies (Live)
Ladies (A Capella)
Get Stupid Fresh Part 1 (A Capella)
Fresh is the Word (Radio Version)
Fresh is the Beat
Fresh is the Word (A Capella)
Arvostelut

AllMusic:
Sputnikmusic:
Maryborough

| Maryborough |
| --- | --- |

Valtio:  Australia
Osavaltio:  Queensland
Perustettu:  1843
Kaupungiksi:  1905
Pinta-ala:  
 – Kokonaispinta-ala:  47,2 km²
Korkeus:  11 m
Väkiluku (2016):  22 205
 – Väestötiheys:  471 as./km²
Infobox OKVirheellinen NIMI-arvo: 
Maryborough on kaupunki Australiassa, Queenslandin osavaltiossa. Kaupungissa oli 22 205 asukasta vuoden 2016 väestönlaskennassa, ja se sijaitsee Brisbanesta pohjoiseen. Maryborough perustettiin vuonna 1843, ja siitä tuli kaupunki vuonna 1905. Nykyään kaupungin ympäristössä tuotetaan monenlaisia maataloustuotteita. Kaupungissa valmistetaan esimerkiksi laivoja ja huonekaluja. Kaupungin asukkaista noin 18 prosenttia on alle 14-vuotiaita, ja noin 25 prosenttia on yli 65-vuotiaita.
Ilmasto

Maryboroughissa on Köppenin ilmastoluokituksen mukaan subtrooppinen kostea ilmasto. Vuoden keskilämpötila on noin 21 °C ja keskimääräinen sademäärä 1 183 millimetriä. Tammikuu on lämpimin kuukausi. Silloin vuorokauden keskilämpötila on noin 26 °C. Viilein kuukausi on heinäkuu, jolloin keskilämpötila on noin 16 °C. Sateisin kuukausi on helmikuu, jolloin sataa keskimäärin noin 181 millimetriä. Syyskuu puolestaan on kuivin kuukausi. Silloin keskimääräinen sadanta on noin 33 millimetriä.
Aiheesta muualla

Kuvia tai muita tiedostoja aiheesta Maryborough Wikimedia Commonsissa
Masurkka

Masurkka; 1845
Masurkka on puolalaisperäinen kansantanssi, jonka tahtilaji on 3/4. Nimensä masurkka on saanut puolalaisen Masovian alueen mukaan, josta on myös johdettu Masurian alueen nimi. Tavallisimmassa versiossa vuorottelevat eteenpäin liikkuva potkumasurkka ja polkkaa muistuttava pyörivä polkkamasurkka tai vanha valssi eli juoksuvalssi, jota sanotaan myös valssimasurkaksi. Masurkka on yksi Suomen vanhimmista paritansseista, jota on tanssittu ainakin 1800-luvulta alkaen.
Masurkan askelikko

Masurkan askelikko on polkkaa helpompi, ja usein polkkaa opeteltaessa harjoitellaankin ensin masurkkaa (polkkamasurkkaa). Masurkan askel on rauhallinen. Polkkamasurkan askel on sama kuin polkan, mutta eri rytmissä: polkassa on tahtia kohti neljä iskua, masurkassa vain kolme.
Alkuasento on vierekkäin, käsikädessä, kädet hartioiden korkeudella. Kun ajattelee masurkkasäveltä neljäsäkeisenä,
ensimmäisellä säkeellä tanssitaan potkumasurkkaa (kolme potkua) eteenpäin, mies pysyy vasemmalla ja nainen oikealla puolella. Säkeen lopussa vaihdetaan paikkoja kolmella juoksuaskeleella, mies liikkuu naisen takaa.
Toisella säkeellä tanssitaan sama kuvio, mutta eri puolella. Säkeen lopussa vaihdetaan jälleen paikkoja juoksuaskelin ja
kolmannella säkeellä tanssitaan polkkamasurkkaa myötäpäivään pyörien.
Neljännellä säkeellä voidaan jatkaa pyörintää myötäpäivään tai vaihtaa pyörintäsuuntaa.
Matinkylän lukio

Matinkylän lukio on Espoon Matinkylässä sijaitseva yleis- ja kuvataidepainotteinen lukio. Lukiossa on noin 600 opiskelijaa ja suunnilleen 50 opettajaa. Harri Henttonen on toiminut Matinkylän lukion rehtorina vuodesta 2004.
Historia

| Keskiarvoraja 2010–2020 > Vuosi | Keskiarvoraja 2010–2020 > KA-raja (lukio) | Keskiarvoraja 2010–2020 > Pisteraja (kuvataide- linja) | Keskiarvoraja 2010–2020 > Aloitus- paikat |
| --- | --- | --- | --- |
| 2010–2011 |  7,08 |  9,38 |  |
| 2011–2012 |  7,25 |  9,97 |  113 |
| 2012–2013 |  7,25 |  9,08 |  |
| 2013–2014 |  7,54 |  7,89 |  104 |
| 2014–2015 |  7,67 |  8,33 |  108 |
| 2015–2016 |  7,83 |  11,58 |  103 |
| 2016-2017 |  8,00 |  12,08 |  110 |
| 2017-2018 |  8,08 |  9,50 |  120 |
| 2018-2019 |  7,92 |  10,66 |  130 |
| 2019-2020 |  7,75 |  9,00 |  133 |
| 2020-2021 |  8,08 |  9,83 |  130 |
Koulun toiminta alkoi vuonna 1966 nimellä Vapaaniemen yhteiskoulu. Peruskoulu-uudistuksen myötä koulu jaettiin hallinnollisesti kahtia yläasteeksi ja lukioksi. Samalla sen nimi vaihdettiin Kaitaan kouluksi ja lukioksi.
Vuonna 2023 Kaitaan lukion nimeksi vaihtui Matinkylän lukio, sillä lukion muutto Matinkylään oli jo varmaa. Lukio muutti uusiin tiloihin Matinkylään osoitteeseen Tynnyritie 2 helmikuun 2024 alussa.
Matinkylän lukiossa tulee olemaan noin 840 oppilaspaikkaa. Koulussa on kuvataidepainotus.
Aiheesta muualla

Matinkylän lukion sivut Espoon kaupungin sivustossa
Hagerlund.net: Espoon koulut: Matinkylän lukio
Marigold

Marigold voi tarkoittaa seuraavia:
Marigold IceUnity, suomalainen muodostelmaluistelujoukkue
HMS Marigold (K87), Britannian kuninkaallisen laivaston toisen maailmansodan aikainen korvetti
Marigold, Willard Carrollin ohjaama elokuva vuodelta 2007
Marigold, Nirvana-yhtyeen kappale vuodelta 1993
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Marigold”, voi hakea sivunnimihaulla, laajalla sivunnimihaulla tai tekstihaulla.
Metodiikka

Metodiikka voi tarkoittaa seuraavia asioita:
metodologia eli menetelmäoppi, tieteenalojen menetelmien tutkimus
metodit eli menetelmät
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Metodiikka”, voi hakea sivunnimihaulla, laajalla sivunnimihaulla tai tekstihaulla.
Mariia Posa

| Mitalit> Maa:   Suomi.Naisten jääkiekko. Olympialaiset  | Mitalit> Maa:   Suomi.Naisten jääkiekko. Olympialaiset  | Mitalit> Maa:   Suomi.Naisten jääkiekko. Olympialaiset  | Maa:   Suomi> Naisten jääkiekko. |
| --- | --- | --- | --- |
|  Pronssia | Vancouver 2010 | jääkiekko |  |
| MM-kilpailut  | MM-kilpailut  | MM-kilpailut  |  |
|  Pronssia | Hämeenlinna 2009 | jääkiekko |  |
Mariia Posa (s. 21. helmikuuta 1988 Hyvinkää) on suomalainen jääkiekkoilija, pelipaikaltaan puolustaja.
Posa aloitti SM-sarjauransa kasvattajaseurassaan Itä-Helsingin Kiekossa 2005. Kaudella 2008–2009 hän edusti Espoon Bluesia voittaen Suomen-mestaruuden. Kausilla 2009–2012 hän pelasi Minnesota-Duluthin yliopiston joukkueessa. Hän voitti yliopistomestaruuden ensimmäisellä kaudellaan. Hän pelasi Bluesissa kaudet 2012–2014 voittaen molemmilla kausilla Suomen-mestaruuden. Uransa viimeisellä kaudella 2014–2015 hän pelasi vain kolme pudotuspeliottelua Bluesin voittaessa mestaruuden..
Posa pelasi kaikkiaan 140 SM-sarjan runkosarjaottelua, joissa teki 26 maalia ja antoi 60 maalisyöttöä. Pudotuspeleissä hän teki 38 ottelussa neljä maalia ja antoi seitsemän maalisyöttöä. NCAA:n sarjssa hän pelasi 101 ottelua, joissa teki neljä maalia ja antoi 15 maalisyöttöä.
Posa pelasi aikuisten arvokisoissa ensimmäisen kerran Hämeenlinnan MM-kilpailuissa 2009 kuuluen Suomen pronssijoukkueeseen. Hän kuului Suomen pronssijoukkueeseen myös Vancouverin olympialaisissa 2010. Hän pelasi kaikkiaan 64 A-maaottelua, joissa teki yhden maalin ja antoi yhden maalisyötön. Sekä olympialaisissa että MM-kilpailuissa hän pelasi viisi ottelua ilman tehopisteitä.
Myös Mariia Posan kaksoissisar Christine Posa on kuulunut maajoukkuerinkiin. Hän edustaa seuratasolla Espoon Bluesia.
Masullas

| Masullas (Masùddas) |
| --- | --- |
 Sijainti Oristanon maakunnassa
 Masullas
 Koordinaatit: 39.700°0′0″N, 8.784°0′0″E 
Valtio:   Italia
Alue:  Sardinia
Maakunta:  Oristano
Pinta-ala:  
 – Kokonaispinta-ala:  18,68 km²
Korkeus:  129 m
Väkiluku:  1 071
Aikavyöhyke:  UTC+1
 – Kesäaika:  UTC+2
Postinumero:  09090
Suuntanumero(t):    0783
Rekisterikilpi:  OR
 
 http://www.comune.masullas.or.it/Menu.php 
Infobox OKVirheellinen NIMI-arvo: 
Masullas (sardiksi Masùddas) on kaupunki ja kunta Italiassa Sardinian hallintoalueella Oristanon maakunnassa. Kunnassa on arviolta 1 071 asukasta (vuonna 2016) ja sen pinta-ala on 18,68 neliökilometriä. Se sijaitsee 129 metrin korkeudella merenpinnan yläpuolella.
Aiheesta muualla

Kuvia tai muita tiedostoja aiheesta Masullas Wikimedia Commonsissa
Oristanon maakunta
Abbasanta | Aidomaggiore | Albagiara | Ales | Allai | Arborea | Ardauli | Assolo | Asuni | Baradili | Baratili San Pietro | Baressa | Bauladu | Bidonì | Bonarcado | Boroneddu | Bosa | Busachi | Cabras | Cuglieri | Curcuris | Flussio | Fordongianus | Ghilarza | Gonnoscodina | Gonnosnò | Gonnostramatza | Laconi | Magomadas | Marrubiu | Masullas | Milis | Modolo | Mogorella | Mogoro | Montresta | Morgongiori | Narbolia | Neoneli | Norbello | Nughedu Santa Vittoria | Nurachi | Nureci | Ollastra | Oristano | Palmas Arborea | Pau | Paulilatino | Pompu | Riola Sardo | Ruinas | Sagama | Samugheo | San Nicolò d’Arcidano | San Vero Milis | Santa Giusta | Santu Lussurgiu | Scano di Montiferro | Sedilo | Seneghe | Senis | Sennariolo | Siamaggiore | Siamanna | Siapiccia | Simala | Simaxis | Sini | Siris | Soddì | Solarussa | Sorradile | Suni | Tadasuni | Terralba | Tinnura | Tramatza | Tresnuraghes | Ula Tirso | Uras | Usellus | Villa Sant'Antonio | Villa Verde | Villanova Truschedu | Villaurbana | Zeddiani | Zerfaliu
Metodinen koulukunta

Metodinen koulukunta (m.kreik. Μεθοδικοί) oli lääketieteellinen koulukunta antiikin Kreikassa ja Roomassa. Koulukunta syntyi reaktiona kahta muuta tuon ajan koulukuntaa, dogmaattista ja empiiristä koulukuntaa, vastaan. Siinä missä ensin mainittu esitti dogmaattisia teorioita koskien sairauksien syitä ja viimeksi mainittu kielsi kaikki ei-ilmeisiä asioita koskevat teoriat, metodismi valitsi kannan näiden väliltä: se kieltäytyi sen enempää myöntämästä kuin kieltämästäkään ei-ilmeisiä syitä.
Koulukunnan perustajina on pidetty Asklepiades Bithynialaisen oppilaita, ennen kaikkea Themison Laodikealaista, ensimmäisellä vuosisadalla eaa. Sekstos Empeirikos katsoi koulukunnan ajattelun olevan yhteensopivaa pyrrhonistisen skeptisismin kanssa; samoin omasta empiiriseen koulukuntaan viittaavasta lisänimestään huolimatta hän antaa itse ymmärtää kannattavansa enemmän metodisen koulukunnan näkemyksiä. Sekstoksen mukaan koulukunta seurasi ilmenevää, ja hyväksyi ne ilmenevästä johdetut johtopäätökset, jotka vaikuttivat hyödyllisiltä.
Metodinäytteleminen

Metodinäytteleminen tarkoittaa näyttelemisen menetelmiä, joilla pyritään vahvaan roolihenkilöön eläytymiseen ja mannerismien karsimiseen. Näyttelijät pyrkivät näillä menetelmillä kehittämään itsessään roolihenkilön ajatuksia ja tuntemuksia, jotta esitys olisi todenmukaisempi. Metodinäyttelemistä voi verrata klassisempiin näyttelemisen muotoihin, joissa näyttelijät simuloivat ajatuksia ja tunteita ulkonaisempien keinojen, kuten äänenkäytön ja ilmeiden avulla. Kaikessa metodinäyttelemisessä ei sovelleta samaa lähestymistapaa, mutta metodinäyttelemisellä viitataan usein Lee Strasbergin luomiin käytäntöihin, joiden avulla näyttelijät hyödyntävät omia tunteitaan ja muistojaan rooleissa. He käyttävät apunaan harjoituksia, jotka liittyvät tunne- ja liikemuistiin. Suuntauksen kehittäjä, amerikkalainen teatterinjohtaja Lee Strasberg opetti ryhmäänsä keskittymään luonnollisuuteen ja eläytymään rooliin omien tunteiden kautta. Venäläisen teatteriteoreetikon Konstantin Stanislavskin mukaan roolihahmon tunnetiloja tuli johtaa näyttelijän omista kokemuksista.
Alun perin teatterimaailman ilmiönä syntynyt metodinäytteleminen tuli suuren yleisön tietoisuuteen teatteriohjaajana toimineen Elia Kazanin siirryttyä elokuvaohjaajaksi. Metodinäyttelemistä teki tutuksi hänen Actors Studio -oppilaistaan etenkin Marlon Brando.
Jack Nicholson on tunnettu neuroottisista roolihahmoistaan, ja hän onkin opettanut metodinäyttelemistä.
Lee Strasbergin oppilas, näyttelijä ja näyttelyn opettaja Stella Adler kehitti oman menetelmän, jossa näyttelijän ei tarvitse hyödyntää omia kokemuksiaan, vaan mielikuvituksen avulla kuvitella hahmon olosuhteet ja tunteet kohtauksen aikana. Adlerin oppilaita olivat muun muassa Marlon Brando ja Robert De Niro.
Tunnettuja metodinäyttelijöitä ovat esimerkiksi Al Pacino, Dustin Hoffman ja Daniel Day-Lewis.
Jouko Turkan soveltamana metodi perustui emotionaalisesti ja fyysisesti raskaisiin harjoituksiin, joilla näyttelijä pyrki yhdentymään roolihahmonsa kanssa tuottaakseen mahdollisimman luonnollisen tulkinnan, jossa roolihahmon eleet ja puhetapa tulevat hänestä esiin.
James Dean käytti metodinäyttelemisen tekniikoita kaikissa tärkeimmissä elokuvissaan eli Eedenistä itään, Nuori kapinallinen ja Jättiläinen. Tähän hän sai oppia mm. ihailemaltaan Marlon Brandolta. Metodinäyttelemisessään James Dean yhdisti omat varhaiset kokemuksensa kuhunkin roolihahmoonsa.
Miika Arponen

Miika Arponen (s. 4. syyskuuta 1988 Tampere) on suomalainen jääkiekkoanalyytikko. Arponen on toiminut Porin Ässien analyytikkona kaudesta 2022-23 alkaen, joskin hän teki seuran kanssa yhteistyötä jo edellisellä kaudella. Aiemmin hän toimi useita vuosia jääkiekkotoimittajana kirjoittaen Jatkoaika.comiin, Kiekkoareenaan sekä freelancerina useisiin muihin medioihin. Siviilityönään Arponen toimii ohjelmistosuunnittelijana.
Maaselän Kone

Maaselän Kone Oy valmisti ketjusahallisia Hakki Pilke-klapikoneita.
Maaselän Kone Oy oli Haapajärvellä Pohjois-Pohjanmaalla sijaitseva maa- ja metsätalouskoneita valmistava yritys. Sen pääasiallisena tuotteena olivat Hakki Pilke -klapikoneet, jotka kuuluvat nykyään Terra Patrisin omistaman TP Silvan valikoimiin.
Historia

Maaselän Kone Oy perustettiin vuonna 1984.
Maaselän Kone Oy liitettiin Terra Patris -konserniin vuonna 2002.
Vuonna 2014 yrityksellä oli lähes sata työntekijää ja sen liikevaihto oli yli 10 milj. euroa. Yhtiön liiketoimintaan kuului tuotteiden vienti ulkomaille, polttopuukoneita se myi kuudessa maanosassa yli 35 maassa.[lähde? ]
Vuonna 2020 Terra Patris Oy yhdisti polttopuukoneliiketoiminnan yhteen yritykseen. TP Silva Oy -yhtiöön liitettiin Maaselän Kone Oy, Ylistaron Terästakomo Oy ja Laitilan Rautarakenne Oy.
Tunnustuksia

TP Silva Oy:lle on myönnetty ISO 9001 laatusertifikaatti.
Aiheesta muualla

Kalevan verkkouutinen 2006
Hakki Pilke verkkosivut
Yritysesittely Terra Patris verkkosivuilla
Matkun koulu

Matkun koulu on lakkautettu Forssan kaupungin Matkussa toiminut alakoulu. Siinä oli kolme perusopetusryhmää ja esikouluryhmä, 0–2, 3–4 ja 5–6. Painopistealueena olivat yleissivistävät aineet.
Koulu perustettiin 1900-luvun alussa. Viimeinen koulurakennus valmistui 1960-luvulla. Kun Koijärven koulu valmistui, oppilaat siirtyivät sinne joulukuussa 2014.
Maastohiihdon maailmancup 2015–2016

| 0 | 1 | 2 |
| --- | --- | --- |
Maastohiihdon maailmancup 2015–2016
| Laji | Miehet | Naiset |
Voittaja
| Kokonaiscup |  Martin Johnsrud Sundby |  Therese Johaug |
| Sprintticup |  Federico Pellegrino |  Maiken Caspersen Falla |
| Normaalimatkojen cup |  Martin Johnsrud Sundby |  Therese Johaug |
Maiden välinen cup:  Norja
Kilpailut
Kilpailupaikat: 19
Henkilökohtaiset kilpailut: 17
Viestit: 3
← 2014–2015 2016–2017 →
Maastohiihdon maailmancup 2015–2016 oli historian 35. virallinen maailmancup-kausi. Se alkoi 27. marraskuuta 2015 Kuusamossa, Suomessa ja päättyi 12. maaliskuuta 2016 Canmoressa, Kanadan Albertassa.
Kilpailukalenteri > Viestit > Miehet

| # | Päivämäärä | Paikka | Matka | Voittaja | Toinen | Kolmas | Lähde |
| --- | --- | --- | --- | --- | --- | --- | --- |
| 1 | 6. joulukuuta 2015 |  Lillehammer | 4 × 7,5 km (p/v) |  Norja I Niklas Dyrhaug Hans Christer Holund Martin Johnsrud Sundby Petter Northug |  Norja III Martin Løwstrøm Nyenget Mathias Rundgreen Simen Andreas Sveen Finn Hågen Krogh |  Norja II Emil Iversen Didrik Tønseth Sjur Røthe Anders Gløersen |  |
| 2 | 17. tammikuuta 2016 |  Planica | Sprinttiviesti (v) |  Italia I Dietmar Nöckler Federico Pellegrino |  Ranska I Renaud Jay Baptiste Gros |  Ranska II Valentin Chauvin Richard Jouve |  |
| 3 | 24. tammikuuta 2016 |  Nové Město na Moravě | 4 × 7,5 km |  Norja I Sjur Røthe Martin Johnsrud Sundby Mathias Rundgreen Finn Hågen Krogh |  Venäjä I Jevgeni Belov Aleksandr Legkov Aleksei Tšervotkin Sergei Ustjugov |  Italia Dietmar Nöckler Francesco De Fabiani Roland Clara Federico Pellegrino |  |